text: Frygter hævntogt, men borgerne kan være trygge
  02 juni 2016 kl. 13.37
  Politiet lægger ikke skjul på, at de frygter en gengældelsesaktion efter drabet i Vestergade onsdag aften. Men borgerne behøver ikke frygte noget.
  Politiet lavede sluser på Lillebæltsbroerne, fordi  man frygtede, at bande-medlemmer fra Odense var på vej mod Vejle for at hævne deres 31-årig kammerat. Det oplyses, at enkelte bandemedlemmer blev spottet og sendt tilbage.
  Også i Vejle var politiet forberedte. Betjentene i Vestergade havde således skudsikre veste på....
  - Den almindelige borger i Vejle behøver overhovedet ikke være bekymret, siger vicepolitiinspektør Lars Peter Madsen, Sydøstjyllands Politi,   til TV SYD. Der er tale om et opgør i det kriminelle narko-miiljø.
  Politiet har lavet mange tekniske undersøgelser. Og sammen med enkelte vidneudsagn er man nået frem til at en 26-årig mand fra Vejle – af Afghansk oprindelse – mistænkes for drabet. Han var formodentlig sammen med sin 22-årig bror og en tredje mand, siger vicepolitiinspektøren til TV SYD.
  - Vi har talt med en del vidner, men vi vil rigtig gerne have, hvis der er nogen, der har set eller hørt noget dernede omkring gerningsstedet _ eller kender til gerningsmanden eller den forurettede, at folk de så henvender sig på telefon 1-1-4, siger Lars Peter Madsen.
  
  